OKF: sehol nem okozott komolyabb fennakadásokat a havazás
Sehol nem okozott nagyobb fennakadásokat a hétvégén a dunántúli havazás - közölte az Országos Katasztrófavédelmi Fõigazgatóság (OKF) hétfõn az MTI-vel.
Tájékoztatásuk szerint szombaton és vasárnap a fõvárosban és hat dunántúli megyében összesen 153 alkalommal riasztották a katasztrófavédelem egységeit a havazással kapcsolatos káresethez. A tûzoltókat jellemzõen árokba csúszott és elakadt jármûvekhez, kidõlt fákhoz és megrongálódott épületekhez riasztották Budapesten, valamint Baranya, Fejér, Gyõr-Moson-Sopron, Komárom-Esztergom, Somogy és Veszprém megyében.
Az erõs, néhol viharos erejû szél a friss hóval fedett területen hófalakat emelt, amelynek következtében több helyen gépkocsik és kisteherautók akadtak el. Veszprém megyében több személyautó, valamint egy rakodógép és egy sószórógép is elakadt, illetve árokba csúszott. A Mecsek egyes részein több centiméter vastagon áll a hó a fákon, több növény a hó súlya alatt veszélyesen meghajlott, közülük jó néhány közútra dõlt.
Az OKF felidézte, hogy az elmúlt két nap folyamán több dunántúli utat lezártak. A korlátozásokat azonban hétfõ reggelre a legtöbb útszakaszon feloldották.
Az Országos Meteorológiai Szolgálat MTI-hez eljuttatott veszélyjelzése szerint már csak Veszprém megye néhány járásában van érvényben elsõfokú riasztás hófúvás miatt. Azt írták: kedden a Dunántúlon kisebb havazásra lehet számítani, amelyet a Kisalföld nyugati részén és az Alpokalján havas esõ, esõ válthat fel. Kedd éjfélig Veszprém és Komárom-Esztergom megyében, valamint Gyõr-Moson-Sopron és Vas megye keleti, valamint Fejér megye északnyugati részén legfeljebb 3 centiméter friss hóréteg alakulhat ki - tették hozzá. Veszélyes idõjárási jelenség miatt keddre nem adtak ki figyelmeztetést.
fontosbelfold belföldi hírek